כריסטי ברינקלי

כריסטי ברינקלי (באנגלית: Christie Brinkley;‏ נולדה ב-2 בפברואר 1954) היא דוגמנית אמריקנית, הידועה במיוחד בכך שדגמנה שלוש פעמים על השער של גיליון בגדי הים של ספורטס אילוסטרייטד בשלהי שנות ה-70 וראשית שנות ה-80, בשל החוזה הממושך שלה עם CoverGirl ובשל נישואיה למוזיקאי בילי ג'ואל. ברינקלי גם עבדה כשחקנית, מאיירת, צלמת, סופרת ומעצבת וכפעילה למען זכויות אדם, זכויות בעלי חיים והסביבה. החזקותיה הכספיות נאמדות ב-80 מיליון דולר, בעיקר בהיותה הבעלים של נדל"ן, חלקים ניכרים ממנו בהמפטונס. נולדה בשם כריסטי לי הדסון (באנגלית Christie Lee Hudson) במונרו, מישיגן. ברינקלי היא בתם של הרברט ומרג'ורי הדסון. אמה עברה לקליפורניה, שם נישאה לתסריטאי הטלוויזיה דון ברינקלי, וכריסטי אימצה את שם משפחתו של אביה החורג. ברינקלי למדה בבית הספר התיכון פליסיידס, בפסיפיק פליסיידס, קליפורניה, וסיימה ללמוד ב-1972. במשך הזמן, גרה משפחתה בברנטווד, לוס אנג'לס. ברינקלי למדה בלה ליצ'י דה לוס אנג'לס ועברה לפריז ללמוד אמנות ב-1973. ברינקלי נתגלתה ב-1973 בידי הצלם האמריקני ארול סויר בסניף דואר בפריז. הוא צילם את תמונותיה הראשונות והציג אותן לג'ון קזבלנקה מסוכנות הדוגמנות עלית בפריז. ברינקלי אמרה אז: "ביסודו של דבר אני גולשת מקליפורניה. מעולם לא נראיתי כדוגמנית." אחרי שהתחילה לדגמן עבור עלית, שם פגשה ברינקלי את הצלם הצרפתי פטריק דמארשלייה, היא שבה לקליפורניה, ובסיום פגישתה עם נינה בלאנצ'רד, מנהלת סניף איילין פורד בלוס אנג'לס, היא חתמה על שלושה קמפייני פרסום לאומיים. אחרי כן היא הופיעה פעמים רבות על השער של גלאמור, ביחד עם חוזה בן עשרים שנה עם חברת הקוסמטיקה CoverGirl, החוזה הארוך ביותר בהיסטוריה בתעשיית הדוגמנות. ב-2005 חתמו CoverGirl עם ברינקלי שוב, ותמונותיה הופיעו במודעות במגזין ובפרסומות בטלוויזיה למוצרים לטיפוח העור. ברינקלי הופיעה שלוש פעמים רצופות בגיליון בגדי הים של ספורטס אילוסטרייטד 1979, 1980 ו-1981 הייתה זו הפעם הראשונה שדוגמנית הופיעה שלוש פעמים ברציפות בשער כתב העת – והיא הופיעה בגיליונות בגדי הים השנתיים ובמהדורות הטלוויזיה באותן שנים. ברינקלי הציגה כיכבה לבדה בלוח השנה הראשון של הספורטס אילוסטרייטד וגם הפיצה שניים מלוחות השנה של עצמה וזכתה להצלחה רבה. ב-2005, ברינקלי הציגה בגיליון השנה הארבעים המיוחד של ספורטס אילוסטרייטד, בהשתתפות הדמויות הבולטות ביותר בהיסטוריה של המגזין. ברינקלי הופיעה על 500 שערים של כתבי עת, בכללם: ווג האמריקני, ניוזוויק, רולינג סטון, אסווייר, הרפרס בזאר, קוסמופוליטן, גלאמור והגיליון הנמכר ביותר של לייף מאז ומעולם (תצלום). היא הייתה חתומה על חוזים גדולים עם שאנל מספר 19, Prell, מאסטר קארד, Breck, דיאט קוקה קולה, אנהאוזר-בוש, Got Milk?‎, ‏Healthy Choice, מקס פקטור, ניסן, Noxema, רבלון Clairol,‏ Borghese Cosmetics, ‏Danskin,‏ Nu Skin,‏ Yardley of London,‏ Halston, ווג, גוטקס ו-Black Velvet ועם מגזינים נוספים. ברינקלי הופיעה לראשונה בקולנוע בסרט הלהיט National Lampoon's Vacation כ"נערה בפרארי האדומה" לצידו של צ'ווי צ'ייס היא חזרה לתפקיד בסרט ההמשך Vegas Vacation בשנת 1997. ואחרי כן במתיחה ב-DirecTV ב-2008 שהייתה פרסומת ששילבה תצלומים מ-Vacation. ברינקלי הגישה בטלוויזיה את התוכנית Celebrity Weddings InStyle התוכנית בעלת שיעור הצפייה הגבוה ביותר בהיסטוריה של Lifetime' והופעתה בסדרה Mad About You של רשת NBC זכתה לשיעור הצפייה הגבוה ביותר עבור פרק בן חצי שעה, מאז סיום הסדרה משפחת קוסבי. ב-1983 הופיעה ברינקלי ב-Today Show בארבע תוכניות, שם היא נתנה עצות בענייני יופי, וב-1992 קיבלה סדרת טלוויזיה משל עצמה Living in the 90's - With Christie Brinkley, תוכנית יומית בת חצי שעה ברשת ה-CNN. ברינקלי הופיעה עוד בטלוויזיה בכללם זה בתוכניות מיוחדות של גיליון בגדי הים של ספורטס אילוסטרייטד. ובקליפ הווידאו של בילי ג'ואל (Uptown Girl, Keeping the Faith, All about Soul, River of Dreams, A Matter of Trust and Leningrad) ושל מיק ג'ונס Just Wanna Hold. ב-1983 ברינקלי כתבה ואיירה ספר בנושא בריאות ויופי בשם Christie Brinkley's Outdoor Beauty and Fitness Book, שנכלל ברשימת רבי-המכר של הניו יורק טיימס. ברינקלי עיצבה בגדים עבור Simplicity Pattern ובמרץ 1994 סייעה לעצב, עבור המותג Nouveau Eyewear, את המותג שלה של משקפי ראייה ומשקפי שמש שנקרא Christie Brinkley Perspectives שנמכר ברחבי העולם. ברינקלי הופיעה לצידו של צ'אק נוריס במשך זמן רב בסדרת פרסומות טלוויזיה לקידום מכירות של ציוד כושר ביתי של חברת Total Gym. באביב 1998 היא שיווקה תחת שמה בושם בשם Believe. חברת Swank מייצרת קולקציית תכשיטים שלה. ברינקלי הייתה אחת משלוש הדוגמניות שחברת הצעצועים Matchbox Toys עיצבה לפיהן בובות בסדרה המכונה The Real Model Collection. ברינקלי איירה את העטיפה של אלבום הפלטינום המשולש של בילי ג'ואל triple platinum album River of Dreams. עבור זאת העניק לה המגזין רולינג סטון את התואר "עטיפת האלבום הטובה ביותר של השנה." ב-1998 בחרו קוראי פלייבוי בברינקלי כאחת ממאה הנשים הסקסיות ביותר של המאה העשרים. ב-2008 קידמו ברינקלי וד"ר קרול קולקר את יום הכושר המשפחתי הלאומי עבור Xbox 360 במועדון Boy's and Girl's. האתר AskMen.com בחר בברינקלי במקום השלישי ברשימת עשר דוגמניות העל המובילות של כל הזמנים. ב-1982 ניהלה ברינקלי רומן עם אוליבייה שאנדון דה בראיי, יורש חברת השמפניה מואה א-שאנדון. השניים נפגשו ב-Studio 54 בעיר ניו יורק במסיבה לקידום לוח שנה בו דגמנה ברינקלי. שאנדון נהרג שנה לאחר מכן, ב-2 במרץ 1983, בהתנגשות מכונית מרוץ במהלך אימונים. כריסטי ברינקלי נישאה ארבע פעמים: לאמן הצרפתי פרנסואה אלו (נולד ברבאט, מרוקו) (1973–1981). לבילי ג'ואל (1985–1994). ברינקלי וג'ואל נפגשו ב-1983 באי סט. בארטס שבקריביים. הם נישאו ב-23 במרץ 1985 על יאכטה ששייטה בנהר הדסון, היו אלה הנישואים השניים עבור שניהם. ג'ואל היה בן 35 וברינקלי בת 31 והם נשבעו זה לזה בטקס פרטי בו היה נוכחים 175 בני משפחה וחברים, בכללם פול סיימון ולהקת סטריי קאטס. ליזם הנדל"ן ריצ'רד טאובמן, (1994–1995). ברינקלי וטאובמן נפגשו ב-1994 כשחבר משותף הכיר ביניהם. הוא ביקש את ידה במאי 1994, אף על פי שהיא עדיין הייתה נשואה לבילי ג'ואל. הם נישאו ב-22 בדצמבר 1994 בטליורייד, קולורדו בסמוך לאזור בו הם מעורבים בהתרסקות מסוק במרץ 1994. ברינקלי הייתה בת 40 וטאובמן בן 46. פטר האלבי קוק, ארכיטקט (1996–2008). קוק וברינקלי נפגשו לראשונה ב-1979 כשהיא דגמנה, דרכיהם נפגשו שוב פעמים אחדות מאז. כעבור זמן הציג ביניהם חבר משותף, ג'יל רפופורט מה-NBC, והם הכריזו על אירוסיהם באוגוסט 1996. הם נישאו ב-21 בספטמבר 1996 בחווה בבריג'האמפטון, ניו יורק. ברינקלי הייתה בת 42 וקוק בן 37. לברינקלי שלושה ילדים ואח צעיר ששמו גרגורי דונלד ברינקלי, תזונאי ואב לבן ובת. ברינקלי נהפכה לצמחונית בהיותה בת שלוש עשרה והשפיעה על כל משפחתה שתיהפך לצמחונית. ברינקלי מתגוררת בלונג איילנד בסאג הרבור, ניו יורק. בעבר התגוררה בבריג'האמפטון ובאמאגנסט, לונג איילנד. מאז 1998 תרמה ברינקלי קרוב ל-$100,000 לארגונים ומועמדים מהמפלגה הדמוקרטית, בכללם הילרי קלינטון, ברק אובמהDemocratic National Committee, Democratic Senatorial Campaign Committee, Democratic Congressional Campaign Committee, America Coming Together ו-Moveon.org. במשלחת לניו יורק הייתה ברינקלי נציגה לוועידה הדמוקרטית הלאומית של שנת 2000 בלוס אנג'לס. ברינקלי תומכת בזכויות בעלי חיים, במיוחד באמצעות הארגון אנשים למען יחס מוסרי לבעלי חיים. בעבר היא התבטאה נגד הקרקס Ringling Bros. and Barnum & Bailey Circus., מפני שטענה שמתאכזרים שם לחיות. כמו כן, מעורבת ברינקלי בפעולות כנגד השימוש בנשק גרעיני ובתעמולה נגד ההפעלה מחדש של High Flux Beam Reactor ‏(HFBR), שממוקם במעבדה הלאומית בברוקהייבן. בפברואר 2007 הובהלה ברינקלי לניתוח בגב על מנת לתקן שבר בדיסק שאירע במהלך טיול סקי באספן, קולורדו, בדצמבר 2006. עורך דינה במשפט היה רוברט סטפן כהן, פרקליט גירושים מוביל. משפט הגירושים שנערך בקיץ 2008 זכה לסיקור נרחב בצהובונים, בחלקו בגלל הודעתו של קוק שהוא נאף עם דיאנה ביאנקי בת ה-18. עניינה של העיתונות והציבור גבר כשהתברר שקוק הציע לביאנקי $300,000 בתקווה לסכל תביעה משפטית ושהוא בזבז אלפי דולרים מדי חודש על פורנוגרפיה באינטרנט. ברינקלי וקוק התפשרו מחוץ לבית המשפט ביולי 2008, כשברינקלי שילמה לבעלה הרביעי $2.1 מיליון בתמורה למשמורת על שני ילדיהם ו-18 נכסים שהיו במחלוקת בהמפטונס. בנוסף לכך, זכה קוק בזמן משמורת על ילדיהם. פרטים נוספים מהסדר הטיעון נותרו חסויים. הילדים עמדו בתשומת הלב הציבורית כשהדוגמנית לשעבר טענה שקוק נקט בכוח פיזי רב כלפי ילדיהם כשלא היה שבע רצון או בתור עונש. אלקסה ריי ג'ואל, בתה של ברינקלי מבעלה לשעבר בילי ג'ואל העידה על התנהגות כזאת כלפיה, אותה קוק הכחיש. ביולי 2008, מינה בית המשפט פסיכיאטר, שידבר במהלך משפט החסות של גירושיה הרביעיים של ברינקלי, והעיד שבעוד שהוא מאמין שברינקלי צריכה לזכות במשמורת על ילדיה וילדיו של קוק, הרי שגם היא וגם קוק זקוקים לתרפיה. גירושיה מפיטר קוק קיבלו תוקף רשמי ב-3 באוקטובר 2008. Top Pick s ב-1993 בחר המגזין רולינג סטון בעבודתה של ברינקלי, עיצוב עטיפת האלבום "River of Dreams" של בילי ג'ואל. 2001 Merit Award מידי USO-The United Service Organizations Inc. ברינקלי סיירה עם הארגון במשימה של רצון טוב לסרייבו, בוסניה, לקוסובו, מקדוניה ולאיטליה לבדר את הכוחות שהושמו לשמירה על השלום וביקרה בנושאת המטוסים ובמחנות הפליטים. אחרי שהשתתפה בסיור חג המולד לקוסובו של מזכיר המדינה האמריקאי ויליאם כהן, הוענק לה הפרס בוושינגטון די. סי. עבור מאמציה בשם החיילים האמריקניים. Spirit of Achievement Award – ב-2003 בידי "יחידת הנשים" של קולג' אלברט איינשטיין לרפואה בישיבה יוניברסיטי עבור פעולות הצדקה של ברינקלי. Christie Brinkley Scholarship בפברואר 2007 בבית הספר רוס באיסטהמפטון, לונג איילנד, ניו יורק. מלגה זו מאפשרת לתלמידים המעוניינים באמנות או במדעי הסביבה ללמוד ארבע שנים בלא לשלם שכר לימוד בבית הספר רוס. Heart Award אות מיוחד מ"איגוד הלב האמריקני ב"שנה ה-12 של גאלת האמפטון" עבור מחויבות לסייע לילדים לחיות חיים בריאים יותר. ברינקלי אמרה שהיה לה לכבוד לקבל את הפקס מהארגון ושהיא משוכנעת שהמחקר של הארגון היה מאפשר לאמה שלה להישאר בחיים אחרי שסבלה מחמישה התקפי לב. Smart Cookie Award ב-21 באפריל 2008 היא זכתה בפרס ביחד עם שלוש אמהות נוספות בניו יורק ב"גאלת הפרסים השנייה של סמארט קוקי", בחרו בה קוראי מגזין קוקי. Humanitarian Award ניתן בידי "March of Dimes". הארגון דואג לשיפור בריאותם של תינוקות באמצעות מניעת מומי לידה, לידה טרם זמנה ותמותת תינוקות על ידי מחקר, שירותים קהילתיים, חינוך ותמיכה. Merit Award מטעם הארגון הלאומי האמריקני ללא מטרות רווח שמשימתו לחזק את השיח במשפחות לגבי מין, בריאות מינית ומניעת HIV/AIDS/STD באמצעות חינוך ומודעות, לגייס הורים ומטפלים לסייע לילדיהם בחינוך לבריאות מינית. Mother of the year ניתן בידי וועדת "The National Mothers Day" בטקס שנערך בעיר ניו יורק. Merit Award ניתן בידי ארגון "Make-A-Wish Foundation" בעיר ניו יורק. הם עובדים בקידום משאלותיהם של ילדים בסיוע רפואי למצבים מסכני חיים כדי להעשיר את הניסיון האנושי בעזרת תקווה, חוזק ושמחה. Americas Mothers and Shakers ניתן בידי המגזין "Redbook Magazine" עבור מעורבותה ב"STAR - Standing for Truth About Radiation". HBA's Positively Beautiful Award ניתן בידי HBA Global Expo. כריסטי ברינקלי, ברשת החברתית פייסבוק כריסטי ברינקלי, ברשת החברתית אקס (טוויטר) כריסטי ברינקלי, ברשת החברתית אינסטגרם כריסטי ברינקלי, באתר אנציקלופדיה בריטניקה (באנגלית) כריסטי ברינקלי, במסד הנתונים הקולנועיים IMDb (באנגלית) כריסטי ברינקלי ב-Fashion Model Directory כריסטי ברינקלי ב-AskMen.com הביוגרפיה של כריסטי ברינקלי ברוס ניומן, העשירים והמפורסמים, ספורטס אילוסטרייטד, 7 בפברואר 1989 איימי לרוקה, דוגמנית השנה, ראיון, ניו יורק מגזין, אוגוסט 2008 ג'ודיט ניומן, כריסטי ברינקלי: יופי אמריקאי, ליידיז הום ז'ורנל, יוני 2009 רוני ודנאי‏, סטייל ID: כריסטי ברינקלי, באתר וואלה, 4 בפברואר 2014 אתר האינטרנט הרשמי של כריסטי ברינקלי הביוגרפיה של כריסטי ברינקלי בסוכנות ויליאם מוריס (PDF) הביוגרפיה של כריסטי ברינקלי, הניו יורק טיימס "איך כריסטי ברינקלי שמרה על החיוך שלה במהלך השנה האחרונה", באתר ניו יורק מגזין Gross, Michael (1995). Model:The ugly business of beautiful women. William Morrow and Company, Inc., New York. pp. 317–319. ISBN 0-688-12659-6. כריסטי ברינקלי - דיוקן דוגמנית, "מדריך לקריירה של כריסטי ברינקלי הכולל צילומי שער, צילומי מסלול, תמונות מאחורי הקלעים, ציטוטים ועוד." צילום השער של ספורטס אילוסטרייטד צילום השער של ספורטס אילוסטרייטד צילום השער של ספורטס אילוסטרייטד תצלום דיוקן טאלנט: כריסטי ברינקלי, סוכנות ויליאם מוריס "הפילמוגרפיה של כריסטי ברינקלי בניו יורק טיימס" כריסטי ברינקלי ב-ב-DirecTV ‏""EGOS & IDS: זהו המופע של כריסטי ברינקלי", באתר הניו יורק טיימס "Christie Brinkley filmography in The New York Times". New York Times. Pener, Degen (1992-09-13). "EGOS & IDS; It's the Christie Brinkley Show". New York Times. הביוגרפיה של כריסטי ברינקלי ב-IMDb New York Magazine. "Christie Brinkley - Model Profile" New York. "מדריך לקריירה של כריסטי ברינקלי כולל תצלומי שער, צילומי מסלול, צילום של הנעשה מאחורי הקלעים, ציטטות ועוד". Century seen by a one-track mind in The Independent The Children's Aid Society Website Top 10 Supermodels Of All Time "מערכות היחסים והנישואים של כריסטי ברינקלי" Cherie Burns, Louise Lague (March 08, 1982). "Supermodel Christie Brinkley Gets Her Kick from Champagne Heir Olivier Chandon" people.com. Blake, Patricia; HP-TIME.com (March 14, 1983). "Rootless Cosmopolitan of the Age". Time Magazine. Christie Brinkley Full Bio at Hollywood.com ג'ואל, ברינקלי השתכשכו בחתונתם" The Atlanta Journal-Constitution. 1985-03-24. "ג'ואל, 35, וברינקלי, 31, נשבעו אמונים זה לזה בטקס שנערך בפני 175 בני משפחה וחברים, בכללם פול סיימון ולהקת סטריי קאטס." Christie Brinkley Is 'Energized' About 2009, People Magazine, January 18, 2009 דגן פנר, "זהו המופע של כריסטי ברינקלי", באתר הניו יורק טיימס, 13 בספטמבר 1992 "חיפוש תורמים: מצא אנשים שתרמו כספים", Center for Responsive Politics "מעקב אחר תורמים: מצא פרטים ותורמים בקנה מידה קטן", opensecrets.org גייל קולינס, "ענייני ציבור; העובדים אנונימיים", באתר הניו יורק טיימס, 1 בספטמבר 2000 "דיוקן הדוגמנית כריסטי ברינקלי", ניו יורק מגזין "כריסטי ברינקלי: 'רינגלינג' מנצלים בעלי חיים בצורה מזעזעת", circuses.com Hist. Stud. Phys. Bio. Sci, 31, 41, 2000 "ממשל המדע", באתר physicsworld.com,‏ 3 בספטמבר 2007 "Brinkley recovering from back surgery ", USA Today, 2007 Yuan, Jada (2008-02-27). "Christie Brinkley Backs Out" New York Magazine Serpe, Gina (2008-07-02). "Brinkley Case Turns to Porn, Hush Money". "Brinkley: Breakup was a 'nightmare'". CNN (The Associated Press). 2008-07-07 SELIM ALGAR; KIERAN CROWLEY (July 11, 2008-07-11). "CHRISTIE CRUSHES CHEATER RE-PETER" New York Post. Kathy Ehrich Dowd; Emmet Sullivan (2008-07-07). "Christie Brinkley: Cook Used 'Overwhelming' Force with Kids" People. "Brinkley divorce lawyers go head-to-head". CNN. 2008-07-09. "Christie crushes cheater re-Peter" The New York Post. July 2008. "Christie Brinkley: A Model Mom!" ETonline.com. fev. 2007. "American Heart Association". http://www.etonline.com/news/2008/06/62837/. "Cookie Magazine". "Christie Brinkley social work". "Mother's Voices web site". http://www.mothersvoices.org/. Christie Brinkley to Receive HBA's Positively Beautiful Award